**Zmeny k 24.02.2025 sú vyznačené červenou farbou**

Návrh Zmluvy

# **Zmluva o združenej dodávke elektriny**

(ďalej len „**Zmluva**“)

# **Zmluvné strany**

* 1. Obchodné meno: **[doplnÍ UCHÁDZAČ]**

Sídlo: **[DOPLNÍ UCHÁDZAČ]**

IČO: **[DOPLNÍ UCHÁDZAČ]**

DIČ: **[DOPLNÍ UCHÁDZAČ]**

IČ DPH: **[DOPLNÍ UCHÁDZAČ]**

Zastúpený: **[DOPLNÍ UCHÁDZAČ]**

Zápis v obchodnom registri: **[DOPLNÍ UCHÁDZAČ]**

*(ďalej len „****Dodávateľ****“)*

a

1.2. Obchodné meno: **Trnavská vodárenská spoločnosť, a.s.**

Sídlo: Priemyselná 10, 921 79 Piešťany, Slovenská republika

IČO: 36 252 484

DIČ: 2020172264

IČ DPH: SK2020172264

Zastúpený: Ing. Vladimír Púčik, predseda predstavenstva

Ivan Šiška, podpredseda predstavenstva

Zápis v obchodnom registri: Okresného súdu Trnava, Oddiel Sa, Vložka číslo 10263/T

*(ďalej len „****Odberateľ****“)*

*(Dodávateľ a Odberateľ ďalej spoločne aj ako „****účastníci dohody****“ alebo „****zmluvné strany****“ a každý samostatne aj ako „****účastník dohody****“ alebo „****zmluvná strana****“)*

uzatvárajú túto Zmluvu, ktorej predmetom je združená dodávka elektriny:

1. pre odberné miesta s priebehovým meraním spotreby (ďalej len „***OM VN***“) (ďalej aj ako „***Dodávka VN***“),
2. pre odberné miesta bez priebehového merania spotreby (ďalej len „***OM NN***“) (ďalej aj ako „***Dodávka NN***“).

Výsledkom postupu zadávania nadlimitnej zákazky „***Elektrická energia na roky 2026-2029***“ v zmysle § 91 v nadväznosti na § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**Zákon o VO**“) je uzatvorenie tejto Zmluvy s Dodávateľom, ktorý splnil podmienky účasti a požiadavky Odberateľa na predmet tejto Zmluvy.

# **Základné ustanovenia**

* 1. Táto Zmluva je uzatvorená podľa Zákona o VO, podľa § 269 ods. 2 zákona č. 513/1991 Zb. Obchodný zákonník, v znení neskorších predpisov *(ďalej len „****Obchodný zákonník****“)*, v súlade so zákonom č.251/2012 Z. z. o energetike a o zmene niektorých zákonov, v znení neskorších predpisov (*ďalej len „****Zákon o energetike****“)*, v súlade so zákonom č. 250/2012 Z. z. o regulácii v sieťových odvetviach, v znení neskorších predpisov *(ďalej len „****Zákon o RSO****“)* a v súlade s vykonávacími predpismi k vyššie uvedeným zákonom.
  2. Na účely tejto Zmluvy sa používajú odborné pojmy a terminológia v súlade so Zákonom o energetike, vyhláškou Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom *(ďalej len „****Pravidlá trhu s elektrinou****“)*, príslušnými výnosmi, vyhláškami a rozhodnutiami Úradu pre reguláciu sieťových odvetví a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.
  3. Úrad pre reguláciu sieťových odvetví *(ďalej len „****ÚRSO****“)* vydáva vecné a cenové rozhodnutia v zmysle Zákona o RSO.
  4. Prevádzkovateľ distribučnej sústavy *(ďalej len „****PDS****“)* je príslušný prevádzkovateľ tej distribučnej sústavy, ku ktorej je pripojené odberné miesto Odberateľa.
  5. Prevádzkový poriadok PDS je dokument schválený ÚRSO, podľa ktorého sa riadi zabezpečenie distribúcie elektriny a súvisiacich systémových služieb do príslušného odberného miesta Odberateľa. Prevádzkový poriadok PDS je záväzný pre všetkých účastníkov trhu s elektrinou *(ďalej len „****Prevádzkový poriadok****“).*
  6. Technické podmienky prístupu a pripojenia do sústavy príslušného PDS *(ďalej len „****Technické podmienky****“)*, ktoré sú zverejnené na internetovej stránke príslušného PDS, je dokument vypracovaný v súlade so Zákonom o energetike a Vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete.

# **Predmet Zmluvy**

* 1. Zmluvné strany uzatvárajú túto Zmluvu s cieľom zabezpečenia plynulých a spoľahlivých dodávok elektrickej energie (ďalej aj ako ***“elektrina***”) pre odberné miesta Odberateľa s priebehovým meraním spotreby (VN) a pre odberné miesta Odberateľa bez priebehového merania spotreby (NN) uvedené v prílohe č. 2 tejto Zmluvy (ďalej len “***OM***”**)** atiež odberné miesta podľa článku 4. ods. 4.9 tejto Zmluvy, a to podľa podmienok tejto Zmluvy.

Predmetom tejto Zmluvy je:

1. záväzok Dodávateľa dodávať elektrickú energiu do všetkých OM VN Odberateľa
2. záväzok Dodávateľa dodávať elektrickú energiu do všetkých OM NN Odberateľa

(ďalej spoločne aj ako „**združená** **dodávka elektriny**“) za podmienok dohodnutých v tejto Zmluve. Dodávateľ zabezpečí združenú dodávku elektriny na obdobie 2026 až 2029 v objeme 15 000 MWh ročne, s toleranciou -30% až + 20% na celý dohodnutý objem bez sankčných poplatkov.

1. záväzok Dodávateľa umožniť Odberateľovi uskladnenie nespotrebovanej elektrickej energie v zariadení na uskladnenie elektriny pripojenom v odbernom mieste alebo mimo miesto spotreby podľa § 35 ods. 4 písm. b) zákona 251/2012 Z. z. o energetike v objeme maximálne 250 MWh/rok.
2. záväzok Dodávateľa umožniť Odberateľovi dodanie Odberateľom vyrobenej alebo uskladnenej elektrickej energie pre vlastnú potrebu do iného svojho odberného miesta podľa § 35 ods. 4 písm. e) zákona 251/2012 Z. z. o energetike v objeme maximálne 250MWh/rok.
3. Záväzok Dodávateľa prevziať za Odberateľa zodpovednosť za odchýlku za všetky OM voči zúčtovateľovi odchýlok.

(ďalej spoločne aj ako „***Plnenia***“)

Odberateľ sa zaväzuje od Dodávateľa prijať riadne a včas poskytnuté a odovzdané Plnenia podľa tejto Zmluvy a zaplatiť za takto riadne a včas poskytnuté a odovzdané Plnenia Dodávateľovi cenu určenú v zmysle článku 5. (*Určenie Ceny a platobných podmienok*) tejto Zmluvy (ďalej len „**Cena**“).

Dodávateľ sa zaväzuje plniť záväzky podľa podbodov tohto bodu tohto článku tejto zmluvy tak, že v prípade Odberateľom vyrobenej elektrickej energie umožní Odberateľovi postupovať tak, že túto umožní Odberateľovi dodať prioritne pre vlastnú potrebu do iného svojho odberného miesta podľa podbodu (iii) tohto bodu tohto článku tejto zmluvy a až v prípade, ak túto elektrickú energiu nebude vedieť Odberateľ spotrebovať sám na svojich odberných miestach, bude Dodávateľ postupovať podľa podbodu (iv) tohto bodu tohto článku tejto zmluvy.

* 1. Dodávateľ sa zaväzuje združenú dodávku elektriny dodávať riadne a včas v kvalite stanovenej príslušnými právnymi predpismi do všetkých OM VN a OM NN Odberateľa uvedených v prílohe (Príloha č. 2) tejto Zmluvy. Dodávateľ berie na vedomie, že v dôsledku organizačných zmien alebo zmien v legislatíve sa môže zmeniť počet OM a/alebo môže dôjsť k zmene OM, pričom Dodávateľ nebude spoplatňovať úkony súvisiace takýmito zmenami.
  2. Dodávateľ preberá za Odberateľa zodpovednosť za odchýlku za všetky OM u zúčtovateľa odchýlok – spoločnosti OKTE, a.s., so sídlom Mlynské nivy 59/A, 821 09 Bratislava, Slovenská republika, IČO 45 687 862, zapísanej v Obchodnom registri Mestského súdu Bratislava III, Oddiel Sa, Vložka č. 5087/B (ďalej len *„****OKTE, a.s.****“*)*.* V prípade zmeny zúčtovateľa sa zmluvné strany zaväzujú nahradiť ustanovenie tohto ods. 3.3 tak, že uvedú zúčtovateľa, u ktorého Dodávateľ prevezme zodpovednosť za odchýlku za všetky alebo niektoré OM, a súčasne nahradiť uvedenie zúčtovateľa v celom texte tejto Zmluvy.
  3. Dodávateľ podpisom tejto Zmluvy vyhlasuje, že má uzatvorenú zmluvu o zúčtovaní odchýlok, vysporiadaní tarify za prevádzkovanie systému *(ďalej len „****TPS****“)* a tarify za systémové služby (ďalej len *„****TSS****“*) s OKTE, a.s.
  4. Odberateľ sa zaväzuje dodržiavať všetky povinnosti odberateľa podľa Zákona o energetike, Pravidiel trhu, Prevádzkového poriadku PDS a ostatných príslušných všeobecne záväzných právnych predpisov, riadiť sa podmienkami tejto zmluvy, Technickými podmienkami PDS a dodržiavať podmienky pripojenia k distribučnej sústave.

# **Určenie Plnení a dodacie podmienky**

* 1. Dodávka elektriny do odberných miesta sa uskutočňuje prenosom elektriny z distribučnej sústavy prevádzkovateľa distribučnej siete na základe zmluvy o pripojení, ktorú odberateľ uzatvoril s PDS a v súlade s Prevádzkovým poriadkom PDS. Prechodom elektriny z distribučnej sústavy cez určené meradlo do OM dochádza k prechodu vlastníckych práv z dodávateľa na odberateľa.
  2. Dodávka elektriny je splnená prechodom elektriny z distribučnej sústavy cez fakturačné meradlá do OM Odberateľa.
  3. Za dodané množstvo elektriny Dodávateľom podľa tejto Zmluvy sa považujú hodnoty podľa údajov fakturačného meradla.
  4. Odberateľ je zodpovedný za riadny stav odberného elektrického zariadenia, za dodržiavanie predpisov na zaistenie bezpečnosti technických zariadení a za dodržiavanie ustanovení Prevádzkového poriadku, ktoré sa na neho vzťahujú.
  5. Odberateľ sa zaväzuje po dobu trvania zmluvy odobrať od Dodávateľa zmluvné množstvo elektriny (ďalej spoločné zmluvné množstvo len “***SZM***”) určené ako súčet dohodnutého ročného množstva elektriny (v súlade s článkom 3 odsek 3.1) pre jednotlivé OM a roky uvedené v prílohe č. 2 tejto zmluvy.
  6. Počas zmluvného obdobia má dodávateľ právo vyhodnotiť skutočne odobraté množstvo elektriny a SZM spôsobom uvedeným v tomto článku zmluvy, a to za každý kalendárny rok, v ktorom trvá zmluva. V prípade, že odberateľ neodoberie aspoň **70% SZM (*SZMmin*)** za celé obdobie účinnosti zmluvy, je dodávateľ oprávnený po vykonaní vyhodnotenia zvýšiť spätne cenu za každú odobratú MWh pre príslušné OM počas účinnosti zmluvy až o výšku určenú ako:

ZC=

ZC - maximálne zvýšenie ceny za skutočne odobraté množstvo elektriny v príslušnom kalendárnom roku v EUR/MWh (za celé obdobie účinnosti zmluvy).

X - skutočne odobraté množstvo elektriny v príslušnom kalendárnom roku v MWh, pričom minimálna hodnota X je 1.

* 1. V prípade predčasného ukončenia zmluvy pred riadnym uplynutím termínu jej trvania, je dodávateľ oprávnený vyhodnotiť odber bezprostredne po ukončení zmluvy spôsobom uvedeným v tomto článku za celé obdobie trvania zmluvy.
  2. V prípade ak kumulovaný skutočný odber elektriny odberateľa za celé obdobie účinnosti zmluvy presiahne 130% SZM (***SZMmax***), dodávateľ je oprávnený zvýšiť cenu za každú MWh odobratú v príslušnom (poslednom) fakturačnom období nad SZMmax pre príslušné OM o 12,50 EUR/MWh.
  3. Odberateľ má právo požiadať dodávateľa o dodávky elektriny do ďalšieho OM, ktoré nie je uvedené v prílohe č. 1 tejto zmluvy. Na podmienkach dodávky elektriny do takéhoto ďalšieho OM sa zmluvné strany dohodnú formou písomného dodatku k tejto zmluve, cena za dodávku elektriny do takéhoto ďalšieho OM bude vo výške podľa čl. 5 ods. 5.5 zmluvy. V prípade akejkoľvek zmeny zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.
  4. Ak Dodávateľ bude mať vedomosť o skutočnosti, že nebude v budúcnosti schopný plniť záväzky a povinnosti vyplývajúce mu z tejto Zmluvy, je povinný oznámiť túto skutočnosť Odberateľovi najneskôr 40 (štyridsať) dní pred predpokladanou stratou schopnosti plniť tieto záväzky a povinnosti. V prípade nesplnenia oznamovacej povinnosti Dodávateľa podľa tohto odseku má Odberateľ voči Dodávateľovi nárok na zaplatenie zmluvnej pokuty podľa článku 7. (*Sankcie*) tejto Zmluvy a tiež nárok na náhradu škody v plnom rozsahu (t.j. náhrada škody sa nezapočítava na zmluvnú pokutu).

# **Určenie Ceny a platobných podmienok**

* 1. Cena za združenú dodávku elektriny, ktorá podlieha verejnému obstarávaniu pozostáva **(i)** z ceny za dodávku silovej elektriny a **(ii)** z ceny za prevzatie zodpovednosti za odchýlku vyjadrenej spoločne v EUR za 1 MWh (ďalej len *„****Cena elektriny****“*) vo všetkých OM Odberateľa, vrátane OM podľa článku 4. ods. 4.9 zmluvy. Cena elektriny je špecifikovaná v prílohe tejto Zmluvy (Príloha č. 3 k Zmluve o združenej dodávke elektriny – Cena elektriny).
  2. V rámci poskytovania Plnenia budú k Cene elektriny podľa článku 5. (*Určenie Ceny a platobných podmienok*) odseku 5.1 tejto Zmluvy pripočítané a fakturované aj nasledovné sumy, ktoré nie sú predmetom verejného obstarávania: **(i)** spotrebná daň z elektriny vo výške podľa právnych predpisov platných a účinných v čase účtovania Ceny elektriny, **(ii)** poplatky za distribučné služby, systémové služby a iné služby podľa cenníkov služieb príslušného PDS platných v čase poskytnutia súvisiacej služby združenej dodávky elektriny (ďalej len *„****Ostatné poplatky****“*) a **(iii)** daň z pridanej hodnoty vo výške podľa právnych predpisov platných a účinných v čase účtovania Ceny elektriny (spoločne ďalej len *„****Celková cena elektriny****“*)*.*
  3. Okrem Ceny elektriny podľa článku 5. (*Určenie Ceny a platobných podmienok*) odseku 5.1 tejto Zmluvy a ostatných súm podľa článku 5. (*Určenie Ceny a platobných podmienok*) odseku 5.2 tejto Zmluvy (t.j. okrem Celkovej ceny elektriny), nie je Dodávateľ oprávnený účtovať Odberateľovi akékoľvek ďalšie poplatky súvisiace so združenou dodávkou elektriny podľa Zmluvy.
  4. Za množstvo elektriny v MWh, ako podklad pre výpočet Ceny elektriny, sa považujú hodnoty podľa údajov fakturačného meradla na všetkých OM (ďalej len *„****Skutočná spotreba elektriny****“*)*.*
  5. Cena elektriny sa určuje čiastkovými nákupmi spravidla na obdobie Kalendárneho roku (ďalejlen *„****Kalendárny rok; resp. Kalendárny rok +1, Kalendárny rok +2 a Kalendárny rok +3****“*)*,* pričom:
     1. Trvanie zákazky začína 1. januára 2026 o 0:00 hod a končí 31. decembrom 2029 o 24:00 hod. a je zhodný s obdobím dodávky elektriny pre komoditné futures obchodované na komoditnej burze Power Exchange Central Europe, [www.pxe.sk](http://www.pxe.sk) alebo [www.pxe.cz](http://www.pxe.cz) (ďalej len *„****PXE****“*)*.*
     2. **Cena elektriny** v EUR/MWh počas trvania platnosti zmluvy je určená podľa vzorca **P = A + B**, pričom:

„A“ je cena, ktorá sa viaže na produkt označením „P PXE SK BL CAL-YY“ pre dodávku elektriny v odberateľom požadovanom Kalendárnom roku (EUR/MWh), pričom „YY“ predstavuje posledné dvojčíslie Kalendárneho roku,

„B“ je marža Dodávateľa vo výške [bude doplnené]........................ EUR/MWh, ktorá je výsledkom verejného obstarávania, a bude platná počas celého trvania tejto zmluvy a ktorá a pokrýva všetky náklady Dodávateľa v súvislosti so zabezpečením združenej dodávky elektriny, ktoré nie sú pokryté Ostatnými poplatkami (ako napr. za službu zabezpečenia dodávky silovej časti elektriny, službu prevzatia zodpovednosti za odchýlku, zisk Dodávateľa, a pod.),

* + 1. Spôsob určenia Ceny elektriny

Odberateľ je oprávnený požiadať Dodávateľa o predloženie cenovej ponuky na Odberateľom zvolené množstvo a produkt nákupu tranže elektriny najneskôr do 13:00 hod Dňa nákupu, a to zaslaním požiadavky e-mailom na e-mailové adresy Dodávateľa uvedené v tejto zmluve. Odberateľ je povinný bezodkladne potvrdiť požiadavku podľa predchádzajúcej vety aj telefonicky na ktorékoľvek z telefónnych čísiel Dodávateľa uvedených v zmluve.

objednávka na nákup Tranže musí obsahovať minimálne údaje v nasledujúcej štruktúre:

Predmet: názov spoločnosti

objednávka nákupu Tranže elektriny

názov Odberateľa: TAVOS, a.s.

* Deň nákupu DD.MM.RRRR
* Produkt nákupu napr. P PXE SK BL CAL-XX
* Množstvo elektriny nákupu 0 000,000 MWh (max. 3 desatinné miesta)
* Dodávateľ, na emailovú adresu oprávnenej osoby Odberateľa, ktorá o predloženie cenovej ponuky požiadala, potvrdí prijatie takejto požiadavky aj spolu s cenovou ponukou na požadované množstvo a produkt tranže elektriny a oznámi Odberateľovi čas platnosti takejto ponuky (15 min od odoslania ponuky Odberateľovi), v rámci ktorého môže Odberateľ ponuku Dodávateľa e-mailovým potvrdením prijať.
* V prípade včasného prijatia ponuky Dodávateľa na nákup tranže elektriny Odberateľom, sa takéto prijatie ponuky Dodávateľa stáva pre Odberateľa záväzným a neodvolateľným.
* Dodávateľ následne potvrdí Odberateľovi zabezpečenie nákupu požadovanej tranže elektriny v množstve elektriny, produkte a cene podľa Odberateľom prijatej ponuky Dodávateľa.
* V prípade márneho uplynutia lehoty na prijatie ponuky Dodávateľa na nákup tranže elektriny, táto ponuka Dodávateľa zaniká.

*Za Odberateľa:*

|  |  |  |  |
| --- | --- | --- | --- |
| **Meno** | **Funkcia** | **telefón** | **E-mail** |
|  |  |  |  |

*Za Dodávateľa:*

|  |  |  |  |
| --- | --- | --- | --- |
| **Meno** | **Funkcia** | **telefón** | **E-mail** |
|  |  |  |  |
|  |  |  |  |
| Obchodný dispečing |  |  |  |

Odberateľ sa zaväzuje dodržať nasledovný postup:

* v prípade nákupu na obdobie kalendárneho roku najneskôr do 15. dňa posledného kalendárneho mesiaca predchádzajúceho kalendárnemu roku, v ktorom má byť elektrina dodaná,
* ak Odberateľ doručí Dodávateľovi súhlas s Návrhom v lehote platnosti Návrhu, Cena elektriny pre požadovaný Kalendárny rok sa považuje za dohodnutú zmluvnými stranami. Súhlas s Návrhom musí byť podpísaný členmi štatutárneho orgánu Odberateľa oprávnených konať za Odberateľa, a to platným spôsobom, ktorý je zapísaný obchodnom registri Odberateľa (ďalej len „Prijatie návrhu“).
  1. **Cena za uskladnenie elektrickej energie (UE)** v závislosti od merania spotreby sa určuje na obdobie kalendárneho roka ako marža dodávateľa vyjadrená v EUR/MWh.

Cena za UE je marža dodávateľa vo výške [bude doplnené] ......... EUR/MWh

* 1. **Cena za dodanie elektrickej energie do iného svojho odberného miesta (DE)** v závislosti od merania spotreby sa určuje na obdobie kalendárneho roka ako marža dodávateľa vyjadrená v EUR/MWh.

Cena za DE je marža dodávateľa vo výške [bude doplnené] ........... EUR/MWh

* 1. Fakturačným obdobím za združenú dodávku elektriny bude pri OM, ktoré sú merané prostredníctvom Inteligentného meracieho systému (ďalej len “IMS”) kalendárny mesiac (mesačná periodicita odpočtu) a pri OM bez IMS kalendárny rok (ročná periodicita odpočtu). Fakturačným obdobím pre uskladnenie elektrickej energie a dodanie elektrickej energie do iného svojho odberného miesta je kalendárny mesiac.
  2. V prípade OM s mesačnou periodicitou odpočtu vyhotoví dodávateľ vyúčtovaciu faktúru za združenú dodávku elektriny k poslednému dňu príslušného mesiaca.
  3. V prípade OM s ročnou periodicitou odpočtu vyhotoví dodávateľ vyúčtovaciu faktúru za združenú dodávku elektriny na základe odpočtu vykonaného podľa odpočtových cyklov príslušných PDS k poslednému dňu mesiaca, v ktorom bol odpočet vykonaný. Vo vyúčtovacej faktúre za združenú dodávku elektriny pre OM bez IMS budú zohľadnené uhradené faktúry za opakované dodávky vystavené dodávateľom. Vyúčtovaciu faktúru je dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod.
  4. Podkladom pre fakturáciu budú namerané množstvá elektriny v jednotlivých OM, predložené dodávateľovi za strany PDS alebo iný spôsob určenia odberu v zmysle všeobecne záväzných právnych predpisov.
  5. Za združenú dodávku elektriny pre OM bez IMS sa Odberateľ sa zaväzuje uhradiť Dodávateľovi preddavkové platby na úhradu Celkovej ceny elektriny vo vzťahu k združenej dodávky elektriny pre OM s ročnou periodicitou odpočtu, a to v priebehu príslušného fakturačného obdobia na účet Dodávateľa 11-krát. Výška preddavkových platieb je uvedená v písomnom oznámení Odberateľovi zaslanom Dodávateľom, pričom výška jednej preddavkovej platby nebude vyššia ako súčin 3,2 násobku Ceny elektriny a 1/12 predpokladaného množstva dodávky združenej dodávky elektriny. Písomné oznámenie predloží Dodávateľ Odberateľovi prvýkrát do 14 dní od podpisu tejto Zmluvy a následne vždy do 14 dní od Prijatia návrhu Ceny elektriny podľa článku 5. (*Určenie Ceny a platobných podmienok*) odseku 5.5 tejto zmluvy. Preddavkové platby budú platené na základe mesačných faktúr. Po skončení príslušného fakturačného obdobia Dodávateľ vystaví vyúčtovaciu faktúru, v ktorej vyúčtuje Odberateľovi k úhrade Celkovú cenu elektriny za Odberateľom prijaté Plnenia podľa tejto Zmluvy vo vzťahu k združenej dodávke elektriny pre OM s ročnou periodicitou odpočtu. Podkladom pre fakturáciu budú údaje o Skutočnej spotrebe elektriny vo vzťahu k združenej dodávke elektriny znížené o hodnoty preddavkových platieb.
  6. Za združenú dodávku elektriny pre OM s mesačnou periodicitou odpočtu sa Odberateľ sa zaväzuje uhradiť Dodávateľovi sumu podľa skutočnej spotreby dodanej elektriny podľa fakturačných meradiel vo vzťahu k združenej dodávke elektriny. Podkladom pre fakturáciu budú údaje o Skutočnej spotrebe elektriny vo vzťahu k združenej dodávke elektriny.
  7. Za uskladnenie elektrickej energie a dodanie elektrickej energie do iného svojho odberného miesta sa Odberateľ zaväzuje uhradiť Dodávateľovi sumu podľa skutočne uskladneného alebo skutočne dodaného množstva elektrickej energie do svojho iného odberného miesta podľa fakturačných meradiel vo vzťahu k dodaniu týchto predmetných Plnení. Podkladom pre fakturáciu budú údaje o Skutočne uskladnenom množstve elektrickej energie a údaje o Skutočne dodanom množstve elektrickej energie do iného svojho odberného miesta.
  8. Splatnosť faktúr je 30 kalendárnych dní odo dňa vystavenia. Dodávateľ sa zaväzuje vystavené faktúry zasielať elektronicky na emailovú adresu **efaktury@tavos.sk**.
  9. Úhradou sa rozumie dátum pripísania vyfakturovanej sumy v prospech účtu Dodávateľa.
  10. Bankové spojenia a čísla účtov, ktoré budú zmluvné strany používať pri platobnom styku a budú prostredníctvom nich vykonávať úhrady a platby podľa tejto Zmluvy, sú uvedené v prílohe (Príloha č. 1) tejto Zmluvy.
  11. Faktúry budú obsahovať náležitosti v zmysle zákona č. 222/2004 Z. z. o dani z pridanej hodnoty, v znení neskorších predpisov. V opačnom prípade je Odberateľ oprávnený vrátiť ich Dodávateľovi na prepracovanie, čím sa zastaví plynutie lehoty splatnosti. Nová lehota splatnosti začne plynúť dňom doručenia opravenej faktúry Odberateľovi.

# **Doba platnosti a účinnosti Zmluvy**

* 1. Táto Zmluva je uzatvorená na dobu určitú od **01.01.2026 do 31.12.2029**.

# **Sankcie**

* 1. Ak Dodávateľ poruší podmienky stanovené v článku 4. (*Určenie Plnení a dodacie podmienky*) odsek 4.1 tejto Zmluvy, je Odberateľ oprávnený účtovať mu zmluvnú pokutu vo výške 100,- EUR za každú začatú hodinu trvania porušenia týchto podmienok (neposkytovanie plnenia dohodnutého touto zmluvou). Uhradením zmluvnej pokuty nezaniká nárok Odberateľa na náhradu škody. Zmluvné strany vyhlasujú, že dohodnutú výšku zmluvnej pokuty považujú za primeranú zabezpečovanému záväzku. Zaplatenie zmluvnej pokuty nenahrádza splnenie zabezpečovaného záväzku.
  2. Dodávateľ je oprávnený účtovať Odberateľovi úroky z omeškania vo výške 0,035 % z dlžnej sumy za každý začatý deň omeškania s plnením, ak je Odberateľ v omeškaní s úhradou faktúry vystavenej podľa tejto Zmluvy.
  3. Účastníci dohody sa dohodli, že v prípade neuzatvorenia dohody o Cene elektriny podľa odseku 5.5 zo strany Odberateľa nevzniká Dodávateľovi žiadny nárok na peňažné ani iné plnenie, najmä Dodávateľovi nevzniká nárok na náhradu škody, odstupného alebo inej finančnej kompenzácie.

# **Náhrada škody**

* 1. V prípade porušenia povinnosti niektorou zo zmluvných strán, má poškodená zmluvná strana právo na náhradu vzniknutej škody. Náhrada škody sa riadi ustanoveniami § 373 až § 386 Obchodného zákonníka.
  2. Zmluvné strany sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.
  3. Zmluvné strany sú zbavené zodpovednosti za nesplnenie povinnosti podľa tejto Zmluvy v prípade, ak je nesplnenie povinnosti dôsledkom okolností vylučujúcich zodpovednosť v zmysle ust. § 374 Obchodného zákonníka. Pre účely tejto Zmluvy znamenajú okolnosti vylučujúce zodpovednosť (vyššia moc) také udalosti alebo okolnosti a ich následky, ktoré nie sú ovplyvniteľné ani jednou zmluvnou stranou a ktoré ktorejkoľvek zmluvnej strane zabránia riadne a úplne plniť povinnosti z tejto Zmluvy.

# **Riešenie sporov**

* 1. Zmluvné strany sa dohodli, že vynaložia všetko úsilie, aby prípadné spory vyplývajúce z tejto Zmluvy boli urovnané predovšetkým mimosúdnou cestou.
  2. Ak dôjde k sporu, zmluvné strany budú postupovať tak, aby sporná situácia bola objektívne vysvetlená a pre tento účel si poskytnú nevyhnutnú súčinnosť, pričom účastník Zmluvy, ktorý si uplatňuje nárok, je povinný písomne vyzvať druhého účastníka Zmluvy k riešeniu sporu; v písomnej výzve spor popíše a uvedie odkaz na ustanovenia právneho predpisu a tejto Zmluvy.
  3. V prípade, že sa spor nevyrieši zmierom, každý z účastníkov Zmluvy je oprávnený predložiť spor na konanie a rozhodnutie príslušnému všeobecnému súdu SR, príslušnosť ktorého sa určí podľa všeobecne záväzných právnych predpisov.

# **Reklamácia**

* 1. Ak nastanú chyby alebo omyly pri fakturácii majú zmluvné strany nárok na vzájomné vyrovnanie rozdielu a za týmto účelom sa zaväzujú poskytovať si potrebnú súčinnosť. Ak zistí Odberateľ chyby alebo omyly pri fakturácii vyzve Dodávateľa písomnou výzvou, t.j. reklamáciou, k odstráneniu zisteného stavu a k jeho náprave.
  2. Reklamácia musí obsahovať najmä: **(i)** identifikáciu Odberateľa, **(ii)** identifikačné údaje reklamovanej faktúry vrátane variabilného symbolu, **(iii)** presný popis reklamovanej skutočnosti a **(iv)** odôvodnenie reklamácie vrátane prípadnej dokumentácie.
  3. Reklamácia má odkladný účinok na splatnosť faktúry.
  4. Dodávateľ je povinný reklamáciu prešetriť a najneskôr do 15 (pätnástich) dní odo dňa prevzatia reklamácie písomne oznámiť Odberateľovi výsledok šetrenia a vykonať nápravu.
  5. Odberateľ má právo okrem chýb alebo omylov pri fakturácii reklamovať aj iné chyby a omyly vzniknuté v súvislosti s touto Zmluvou.

# **Zánik Zmluvy**

* 1. Táto Zmluva zaniká uplynutím doby, na ktorú bola uzavretá.
  2. Túto Zmluvu možno ukončiť dohodou zmluvných strán, k platnosti ktorej sa vyžaduje písomná forma.
  3. Odberateľ je oprávnený od tejto Zmluvy odstúpiť písomne. Dôvod na odstúpenie Odberateľovi vzniká, ak:

1. Dodávateľ alebo jeho veritelia podali návrh na vyhlásenie konkurzu na majetok Dodávateľa,
2. bol na majetok Dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
3. Dodávateľ vstúpil do likvidácie alebo sa naňho zriadi nútená správa,
4. Dodávateľ poruší podmienky tejto Zmluvy alebo povinnosti v zmysle právnych predpisov,
5. Dodávateľ stratí v priebehu účinnosti tejto Zmluvy oprávnenie na dodávku elektriny,
6. Odberateľ sa s Dodávateľom nedohodne na Cene elektriny v zmysle článku 5. ods. 5.5 tejto zmluvy (t.j. nedôjde k Prijatiu návrhu).
7. z dôvodov uvedených v § 19 zákona o VO

Odstúpenie od tejto Zmluvy podľa písm. a) až e) je účinné dňom jeho doručenia Dodávateľovi.

Odstúpenie od tejto Zmluvy podľa písm. f) je účinné počnúc dňom 1. januára toho kalendárneho roku, ktorý nasleduje po roku, v ktorom Dodávateľ dodával Odberateľovi združenú dodávku v súlade so Zmluvou naposledy (napr. v prípade, ak nedôjde k Prijatiu návrhu pre rok 2026, kedy ešte počas roku 2025 Odberateľ adresoval Dodávateľovi Výzvu, a Odberateľ z toho dôvodu od Zmluvy odstúpi, Zmluva je platná a účinná až do uplynutia dňa 31.12.2026).

* 1. Pri odstúpení od tejto Zmluvy zostávajú zachované z nej vyplývajúce práva a povinnosti účastníkov Zmluvy do dňa účinnosti odstúpenia. Účastníci tejto Zmluvy sú povinní vyrovnať medzi sebou všetky pohľadávky a záväzky vzniknuté do dňa účinnosti odstúpenia od Zmluvy.
  2. Odberateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Dodávateľ vyhlasuje, že uvedenú podmienku podľa tohto odseku tohto článku zmluvy spĺňa.

# **Záverečné ustanovenia**

* 1. Účastníci tejto Zmluvy sa dohodli, že právne vzťahy touto Zmluvou medzi nimi neupravené sa budú riadiť ustanoveniami Obchodného zákonníka a ostatnými všeobecne záväznými právnymi predpismi platnými a účinnými na území SR.
  2. Ak by akékoľvek ustanovenie tejto Zmluvy bolo alebo sa stalo neplatným alebo právne nevymáhateľným, nebude to mať vplyv na platnosť alebo vymáhateľnosť ostatných ustanovení tejto Zmluvy. Účastníci tejto Zmluvy sa zároveň dohodli, že takéto neplatné alebo nevymáhateľné ustanovenie nahradia platným alebo právne vymáhateľným ustanovením, ktoré bude v čo najväčšom možnom rozsahu zodpovedať účelu a zneniu nahrádzaného ustanovenia.
  3. Túto Zmluvu je možné meniť a dopĺňať iba písomnými dodatkami po súhlase všetkých účastníkov tejto Zmluvy a to za predpokladu splnenia podmienok uvedených v § 18 Zákona o VO. Všetky dodatky budú označené poradovými číslami a podpísané všetkými účastníkmi tejto Zmluvy.
  4. Kontaktné údaje oprávneného zástupcu (zástupcov) Odberateľa a Dodávateľa pre potreby riešenia havarijných stavov a iných naliehavých situácií sú uvedené v prílohe tejto Zmluvy (Príloha č.1). Oprávnený zástupca Dodávateľa podľa predchádzajúcej vety vykonáva výlučne funkciu technicko-administratívneho poradcu, na ktorého je Odberateľ oprávnený sa obrátiť v prípade technických alebo administratívnych problémov v pracovných dňoch od 8.00 do 17.00 hod., a to bezodplatne. Oprávnený zástupca Odberateľa plní výlučne úlohu kontaktnej osoby Odberateľa.
  5. Táto Zmluva nadobúda platnosť dňom jej podpisu posledným z účastníkov Zmluvy a účinnosť dňom [**bude doplnený dátum nadobudnutia účinnosti tejto Zmluvy**], nie však skôr ako dňom nasledujúcim po dni zverejnenia podľa príslušných právnych predpisov platných na území Slovenskej republiky. Odberateľ sa zaväzuje vykonať kroky potrebné k zverejneniu tejto Zmluvy a bezodkladne oznámiť každému Dodávateľovi dátum jej zverejnenia. Pre vylúčenie akýchkoľvek pochybností platí, že táto Zmluva je platná voči každému z účastníkov dohody od okamihu, kedy ju príslušný účastník dohody podpísal.
  6. V zmysle § 41 ods. 3 zákona o VO dodávateľ uvedie údaje o všetkých známych subdodávateľoch (obchodné meno, sídlo/miesto podnikania, IČO, predmet subdodávky, podiel z ceny na plnení v EUR), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedený doklad podpísaný štatutárnym orgánom alebo členom štatutárneho orgánu dodávateľa tvorí prílohu č.6 k tejto zmluve.
  7. Dodávateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa za predpokladu,

- že nový subdodávateľ má oprávnenie poskytovať služby v rozsahu, ktorým sa podieľa na plnení predmetu zmluvy;

- že nový subdodávateľ nemá uložený zákaz účasti vo verejnom obstarávaní potvrdený konečným rozhodnutím v SR alebo v štáte sídla, miesta podnikania alebo obvyklého pobytu;

- že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora.

* 1. Dodávateľ sa v zmysle § 41 ods. 4 zákona o VO zaväzuje, pri zmene subdodávateľa počas plnenia zmluvy vždy vopred, najneskôr 5 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom písomne upovedomiť odberateľa. Dodávateľ je povinný oznámiť odberateľovi: údaje o subdodávateľovi (obchodné meno, sídlo/miesto podnikania, IČO, označenie registra v ktorom je zapísaný, predmet subdodávky, podiel z ceny na plnení v EUR), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a priloží k oznámeniu relevantné doklady, ktorými preukáže, že nový subdodávateľ je oprávnený poskytovať služby v rozsahu, ktorým sa podieľa na plnení predmetu zmluvy; že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora, resp. doklad o tom, že uvedenú povinnosť nemá. Predložené oznámenie a súvisiace doklady (originály, alebo úradne overené kópie, ak sa nejedná o doklady verejne prístupne) sa stanú súčasťou dokumentácie o verejnom obstarávaní. V prípade, ak dodávateľ nesplní niektorú z povinností uvedených v tomto odseku, je povinný zaplatiť odberateľovi sankciu vo výške 500 eur za porušenie každej povinnosti zvlášť.
  2. Účastníci tejto Zmluvy sú povinní zachovávať mlčanlivosť o skutočnostiach, ktoré sa dozvedeli pri rokovaniach alebo v súvislosti s uzavretím a plnením tejto Zmluvy. Účastníci považujú túto Zmluvu za predmet svojho obchodného tajomstva a zaväzujú sa zachovávať mlčanlivosť o obsahu tejto Zmluvy a o všetkých skutočnostiach a o informáciách finančného, technického, obchodného, právneho charakteru, o ktorých sa dozvedia v priamej alebo nepriamej súvislosti s plnením tejto Zmluvy, alebo z ktorých povahy vyplýva, že je v záujme niektorej zo zmluvných strán, aby zostali utajené. Zmluvné strany sa zaväzujú zachovávať mlčanlivosť najmä o informáciách, ktoré sa týkajú plnenia tejto Zmluvy, informáciách o podnikaní účastníkov a o všetkých ďalších informáciách, ktoré ktorákoľvek zmluvná strana kedykoľvek počas platnosti tejto Zmluvy označí za dôverné. Povinnosť zachovávať mlčanlivosť trvá i po skončení tejto Zmluvy. Za porušenie povinnosti mlčanlivosti sa nepovažuje, ak zmluvné strany poskytnú vyššie uvedené informácie svojim právnym, účtovným a iným poradcom činným pre zmluvné strany, akcionárom alebo úradom v zmysle platných právnych predpisov.
  3. Zmluvné strany sa dohodli, že pre doručovanie písomností platí, že:

1. písomnosti doručované kuriérskou službou sa považujú za doručené okamihom ich prevzatia adresátom a tiež okamihom odmietnutia prevzatia adresátom, a to aj za podmienok, že sa adresát s obsahom takto odmietnutej zásielky neoboznámil,
2. písomnosti doručované poštou sa považujú za doručené v 3. (tretí) deň odo dňa podania na poštovú prepravu, bez ohľadu na to, či adresát písomnosť prevzal, a to za podmienky, že odosielateľ preukáže podanie zásielky na poštovú prepravu podacím lístkom potvrdeným poštou.
   1. Pokiaľ by akýkoľvek záväzok (povinnosť) podľa Zmluvy bol, alebo by sa stal neplatným, alebo nevymáhateľným, nebude to mať vplyv na platnosť a vymáhateľnosť ostatných záväzkov (povinností) podľa Zmluvy. Zmluvné strany sa zaväzujú nahradiť takýto neplatný alebo nevymáhateľný záväzok (povinnosť) novým, platným a vymáhateľným záväzkom (povinnosťou), ktorého predmet bude najvhodnejšie zodpovedať predmetu a účelu pôvodného záväzku (povinnosti); pokiaľ by Zmluva neobsahovala nejaké ustanovenia, ktoré by boli inak pre vymedzenie práv a povinností odôvodnené, zmluvné strany sa zaväzujú takéto ustanovenia do Zmluvy doplniť; ostatné ustanovenia Zmluvy zostávajú bez zmeny.
   2. Táto Zmluva je vyhotovená v 4 (štyroch) rovnopisoch, každý s platnosťou originálu, pričom Dodávateľ prevezme 2 (dva) rovnopisy a Odberateľ prevezme 2 (dva) rovnopisy. Neoddeliteľnou súčasťou tejto Zmluvy sú jej prílohy, a to:

Príloha č. 1 Bankové spojenia, čísla účtov, kontaktné osoby

Príloha č. 2 Odberné miesta (OM) Odberateľa

Príloha č. 3 Cena elektriny

Príloha č. 4 Vzor a minimálny obsah Výzvy, Návrhu a Prijatia návrhu

Príloha č. 5 Vzor kalendára preddavkových platieb

Príloha č. 6 Zoznam subdodávateľov

* 1. Zmluvné strany sa dohodli, že v prípade, ak počas trvania účinnosti tejto Zmluvy nadobudnú účinnosť zmeny všeobecne záväzných právnych predpisov, ktoré budú mať priamy vplyv na vzťahy medzi účastníkmi dohody založené touto Zmluvou, uzatvoria písomný dodatok k tejto Zmluve, ktorým zabezpečia dodržiavanie platných a účinných všeobecných právnych predpisov pri výkone ich práv a povinností vyplývajúcich z tejto Zmluvy.
  2. Zmluvné strany zhodne vyhlasujú, že táto Zmluva bola uzavretá podľa ich skutočnej, vážnej a slobodnej vôle, že si Zmluvu prečítali, jej obsahu porozumeli, že ustanovenia tejto Zmluvy sú pre nich zrozumiteľné a určité a na znak súhlasu s ňou oprávnení zástupcovia účastníkov dohody pripájajú ich podpisy.

V\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_\_\_\_. V\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_\_\_\_.

Za **[DOPLNÍ UCHÁDZAČ]** Za **Trnavská vodárenská spoločnosť, a.s.**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno: **[DOPLNÍ UCHÁDZAČ]** Meno: **Ing . Vladimír Púčik**

Funkcia: **[DOPLNÍ UCHÁDZAČ]** Funkcia: **predseda predstavenstva a.s.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno: **[DOPLNÍ UCHÁDZAČ]** Meno: **Ivan Šiška**

Funkcia: **[DOPLNÍ UCHÁDZAČ]** Funkcia: **podpredseda predstavenstva a.s.**